BEM โบรกเชียร์ 10.20 บ. รับผู้ใช้บริการ มิ.ย. สดใสต่อเนื่อง จับตา! กำไร Q2 โตแรง 249%
BEM โบรกเชียร์ 10.20 บ. รับผู้ใช้บริการ มิ.ย. สดใสต่อเนื่อง จับตา! กำไร Q2 โตแรง 249% พร้อมลุยประมูลสายสีส้ม ก.ค.นี้
BEM โบรกเชียร์ 10.20 บ. รับผู้ใช้บริการ มิ.ย. สดใสต่อเนื่อง จับตา! กำไร Q2 โตแรง 249% พร้อมลุยประมูลสายสีส้ม ก.ค.นี้
17 มิ.ย. 2565

บล.เคทีบีเอสที ระบุในบทวิเคราะห์วันนี้(17 มิ.ย.2565) ว่า  บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM แนะนำซื้อราคาเป้าหมาย 10.20 บาท มีมุมมอง เป็นกลางจากการจัด Group conference call กับ BEM เมื่อวานนี้ (16 มิ.ย.) ซึ่งทิศทางโดยรวมยังเป็นไปตามที่คาดว่าผลการดำาเนินงานจะเห็นการฟื้นตัวมากขึ้นนับจากนี้
โดยมีประเด็นสำคัญ ดังนี้ 1) บริษัทเผยข้อมูลล่าสุดเดือน มิ.ย. MTD ตัวเลขผู้โดยสารรถไฟฟ้าอยู่สูงถึง 2.7-2.8 แสนเที่ยว/วัน และผู้ใช้ ทางด่วนยังอยู่ที่อย่างน้อย 1 ล้านเที่ยว/วัน, 2) มีความพร้อมในการเข้าประมูล สายสีส้มวันที่ 27 กค.นี้ ซึ่งมีความเป็นไปได้ที่บริษัทจะยื่นประมูลเดี่ยวก่อน และ กลุ่มผู้เข้าร่วมประมูลหลักจะยังเป็นกลุ่มเดิมระหว่าง BEM และ BTS, และ 3) มองว่าค่าไฟฟ้าที่สูงขึ้นกระทบไม่มาก เนื่องจากต้นทุน utility คิดเป็นสัดส่วนไม่เกิน 10% ขณะที่การปรับขึ้นอัตราค่าโดยสารและค่าผ่านทางสะท้อนปัจจัยดังกล่าว แล้ว
คงประมาณการกำไรสุทธิปี2565 ที่ 2.7 พันล้านบาท ( โต 166% เทียบช่วงเดียวกันของปีก่อน) โดยเบื้องต้นประเมินกำไรสุทธิ ไตรมาส 2/2565  จะฟื้นตัวสูงอยู่ที่ราว 700 ล้านบาท (โต 249% เทียบช่วงเดียวกันของปีก่อน, โต 108% เทียบไตรมาสก่อนหน้า)
ราคาหุ้นปรับตัวขึ้น และ outperform SET โต 8% ใน 1 เดือน จากการกลับมาเปิดเรียน on-site และการทยอยกลับเข้า office ทั้งนี้มองว่าหุ้น BEM มีโอกาสที่จะ outperform ต่อจากผลการดำเนินงานไตรมาส 2/2565 ฟื้นตัวสูง และเร่งตัวขึ้นในครึ่งหลังปี 2565 ขณะที่ยังมี catalyst ใหญ่จากการ ยื่นซองสายสีส้มวันที่ 27 ก.ค. นี้ และประกาศผลในเดือน ต.ค. ซึ่งหากชนะประมูลจะเป็น upside ต่อราคาเป้าหมายราว 3 บาท/หุ้น